**Ministru kabineta rīkojuma projekta**

**„Par apropriācijas palielināšanu Izglītības un zinātnes ministrijai” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir finanšu līdzekļu 182 284 *euro* apmērā piešķiršana Izglītības un zinātnes ministrijas augstas gatavības projekta īstenošanai – Komandu sporta spēļu halles izveidei Krišjāņa Barona ielā 99C, Rīgā, lai segtu 2021. gadā paredzētos ar projekta īstenošanu saistītos izdevumus. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par apropriācijas palielināšanu Izglītības un zinātnes ministrijai” (turpmāk – Rīkojuma projekts) sagatavots, pamatojoties uz Covid-19 infekcijas izplatības seku pārvarēšanas likuma 24. un 25. pantu un Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punktu, kā arī saskaņā ar Ministru kabineta 2021. gada 18. marta sēdes protokollēmumu (prot. Nr.28 42.§) „Informatīvais ziņojums „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” (turpmāk – MK protokollēmums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar MK protokollēmuma 2. punktu ir atbalstīta papildu finansējuma piešķiršana ar Covid-19 krīzes seku pārvarēšanu un ekonomikas atlabšanu saistītu augstas gatavības projektu īstenošanai 2021. un 2022. gadā sadalījumā pa ministrijām atbilstoši informatīvā ziņojuma „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – informatīvais ziņojums) tabulai Nr.1 „Ministriju iesniegtā informācija par nepieciešamo finansējumu augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – tabula Nr.1). Atbilstoši informatīvā ziņojuma tabulā Nr.1 norādītajai informācijai Izglītības un zinātnes ministrija (turpmāk – IZM) pieprasījusi līdzekļus 28 482 428 *euro* apmērā augstas gatavības IZM resora izglītības attīstības projektiem. Saskaņā ar MK protokollēmuma 4. punktu tiek atbalstīti investīciju projekti atbilstoši Likumā par budžetu un finanšu vadību noteiktajam, ka budžetu investīcijas ir budžetu izdevumi pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums vai kuri uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem, kā arī atbalstāmi izdevumi par pakalpojumiem, ja tie nepieciešami projektu vadības nodrošināšanai. Saskaņā ar MK protokollēmuma 11. punktu ir noteikts, ka investīcijas valsts kapitālsabiedrībās tiek veiktas ar ieguldījumu pamatkapitālā. Viens no atbalstītajiem augstas gatavības projektiem ir Komandu sporta spēļu halles projekts (turpmāk arī – Projekts), kam paredzēts piešķirt finansējumu 13 650 000 *euro* apmērā. Kā Projekta īstenotāja ir noteikta VSIA „Kultūras un sporta centrs „Daugavas stadions”” (turpmāk – VSIA Daugavas stadions), kura 100% kapitāla daļu turētāja ir IZM. VSIA Daugavas stadions pēc halles nodošanas ekspluatācijā nodrošinās arī tās apsaimniekošanu (pārvaldību). Rīgā ir novērojams būtisks sporta spēļu zāļu trūkums, kas apgrūtina arī mācību un treniņu procesu profesionālās ievirzes sporta izglītības iestādēm (sporta skolām), lielākā no kurām ir Rīgas pilsētas pašvaldības dibinātā Bērnu un jauniešu basketbola skola „Rīga” ar vairāk kā 2000 audzēkņiem, starp kuriem ir daudzi Latvijas jaunatnes izlašu kandidāti un dalībnieki. Rīgā nav arī sporta zāle, kurā būtu trīs sporta spēļu laukumi, kas nodrošinātu plašu jaunatnes sacensību norisi. Tāpat Rīgā nav starptautiskiem standartiem atbilstošas vidējas ietilpības (mazāka par daudzfunkcionālo halli „Arēna Rīga”, bet lielāka par Olimpiskā sporta centra basketbola halli) sporta spēļu halle, kurā klubu un izlašu līmeņa sacensības varētu aizvadīt ne tikai basketbolā, bet arī volejbolā, handbolā, telpu futbolā un florbolā. Projekts paredz Komandu sporta spēļu halles (t.s. „Basketbola mājas”) ar trim transformējamiem basketbola laukumiem un tribīnēm līdz 2500 skatītājiem, kā arī vieglatlētikas un smagatlētikas sektoriem ar piegulošo sporta infrastruktūru (ģērbtuves, sporta medicīna, neliela sportistu dienesta viesnīca, autostāvvieta) projektēšanu un būvniecību Krišjāņa Barona ielā 99C, Rīgā. Īstenojot Projektu, tiks attīstīts ne tikai basketbola kompetenču centrs un palielināts basketbolā iesaistīto bērnu un jauniešu skaits, bet arī palielināts citos komandu sporta spēļu veidos iesaistīto personu skaits. Plānots, ka jaunizveidoto sporta infrastruktūru ikdienā izmantos Bērnu un jauniešu basketbola skolas „Rīga” audzēkņi profesionālās ievirzes sporta izglītības programmas īstenošanai, citi sporta interešu un profesionālās ievirzes sporta izglītības programmu, kā arī apkārtējo izglītības iestāžu audzēkņi. Komandu sporta spēļu hallē būs iespējas sarīkot arī starptautiska līmeņa sporta sacensības un treniņnometnes. Izbūvējot jaunu sporta infrastruktūru, palielināsies kopējā rīdziniekiem pieejamā sportošanas platība, tādejādi veicinot lielāku iedzīvotāju iesaisti veselīgu un dzīvesveidu veicinošās aktivitātēs. Projekta īstenošanas iepriekšējā stadijā ir veikta esošās komunikāciju infrastruktūras izpēte, izstrādāts skiču projekts, veikti nepieciešamie aprēķini, salīdzinātas izmaksas un izskatītas alternatīvas. Pēc biedrības „Latvijas Basketbola savienība” (turpmāk – LBS) pasūtījuma ir izstrādāts un 2020. gada 10. novembrī Rīgas pilsētas būvvaldē iesniegts būvprojekts minimālā sastāvā. Tālāku Projekta īstenošanu no LBS ir pārņēmusi VSIA Daugavas stadions, turpinot sadarbību ar Rīgas pilsētas pašvaldību, LBS un citām komandu sporta spēļu sporta federācijām. Projekta turpināšanai ir veikta virkne sagatavošanās darbību, kas ietver procedūru uzsākšanu visu Projekta attīstībai nepieciešamo aktīvu (zemesgabala Krišjāņa Barona ielā 99C, Rīgā nodošanu VSIA Daugavas stadions) pārņemšanai no Rīgas pilsētas pašvaldības[[1]](#footnote-1), kā arī projektēšanas saistību pārņemšanu no LBS, kā rezultātā 2021. gada 30. jūlijā tika noslēgta vienošanās[[2]](#footnote-2), kuras ietvaros VSIA „Daugavas stadions” ir pārņēmusi LBS saistības un kļuvusi par pasūtītāju būvprojekta izstrādes līgumam. Minētās vienošanās ietvaros būvprojekta izstrāde tiks īstenota 8 (astoņos) mēnešos t.i. līdz 2022. gada 29. martam. Izmaksas 238 000 *euro* bez PVN, jeb 287 980 *euro* ar PVN, tomēr minētās izmaksas sedzamas 2022. gada pirmajā ceturksnī, tādēļ nav attiecināmas uz Rīkojuma projektu. Līdz 2021. gada 31. decembrim sedzamas ar Projekta administrēšanu saistītās izmaksas 85 483,94 *euro* apmērā, kā arī sedzams avansa maksājums projekta ekspertīzes veikšanai (50% avansa maksājums 96 800 *euro* apmērā), kas veido kopējās līdz 2021. gada 31. decembrim Projekta ietvaros veicamās izmaksas 182 283,94 *euro* apmērā. Paralēli paredzēts izstrādāt nepieciešamo dokumentāciju būvniecības iepirkuma un būvuzraudzības pakalpojuma iepirkuma izsludināšanai. Saskaņā ar VSIA Daugavas stadions sniegto informāciju (Projekta īstenošanas grafiku) indikatīvais būvdarbu pabeigšanas datums – 2022. gada decembris.  Ņemot vērā minēto, 2021. gadā nepieciešams finansējums 182 284 *euro* apmērā, lai nodrošinātu ar Covid-19 krīzes seku pārvarēšanu un ekonomikas atlabšanu saistītu augstas gatavības projekta – Komandu sporta spēļu halles izveidei Krišjāņa Barona ielā 99C, Rīgā (ieguldījums VSIA Daugavas stadions pamatkapitālā) īstenošanai 2021. gadā paredzēto darbu izpildi.  Īstenojot Projektu, tiks ievērotas komercdarbības atbalsta kontroles normas. Atbalsta sniegšana VSIA Daugavas stadions kvalificējas ka valsts atbalsts un tā sniegšanai tiks piemērots Komisijas 2014. gada 17. jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (GBER), 55. pants. IZM nodrošinās komercdarbības atbalsta kontroles normu ievērošanu un uzraudzību, t.sk. sagatavos Projekta atbilstības izvērtējumu visiem piemērojamā komercdarbības atbalsta regulējuma nosacījumiem pirms atbalsta piešķiršanas un sagatavos kopsavilkuma informāciju nosūtīšanai Eiropas Komisijai. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja IZM. Rīkojuma projekta izstrādes procesā notikušas konsultācijas ar VSIA Daugavas stadions. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Rīkojuma projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021** | Turpmākie trīs gadi (*euro*) |
| **2022** | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **182 284** | **0** | **0** | **0** | **0** | **0** |
| 2.1. valsts pamatbudžets | *0* | *182 284* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **- 182 284** | **0** | **0** | **0** | **0** | **0** |
| 3.1. valsts pamatbudžets | *0* | *- 182 284* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 182 284 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Rīkojuma projekts paredz atbalstīt VSIA Daugavas stadions pamatkapitāla palielināšanu, ieguldot tajā finanšu līdzekļus 182 284 *euro* apmērā augstas gatavības projekta īstenošanai – Komandu sporta spēļu halles izveidei Krišjāņa Barona ielā 99C, Rīgā, lai Covid-19 krīzes seku pārvarēšanas un ekonomikas atlabšanas pasākumu ietvaros veiktu investīcijas valsts nozīmes sporta infrastruktūras attīstībā.Līdz 2021. gada 31. decembrim ar Projekta administrēšanu saistītām izmaksām tiks izlietoti 85 483,94 *euro*, savukārt avansa maksājumam (50% apmērā) projekta ekspertīzes veikšanai tiks izlietoti 96 800 *euro*). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projektam nav ietekme uz amata vietu skaita izmaiņām. |
| 8. Cita informācija | Atbilstoši MK protokollēmumā lemtajam iepriekš norādītā augstas gatavības projekta – Komandu sporta spēļu halles izveidei Krišjāņa Barona ielā 99C, Rīgā 2022. gadā nepieciešams finansējums budžeta apakšprogrammā 09.04.00 „Sporta būves” finansēšanas kategorijā „Akcijas un cita līdzdalība pašu kapitālā” 13 467 716 *euro* apmērā.Rīkojuma projekts tiks īstenots atbilstoši MK protokollēmuma 4., 11. un 12. punktā noteiktajam. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Rīkojuma projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Rīkojuma projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | IZM, Finanšu ministrija un VSIA Daugavas stadions. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar |
| 3. | Cita informācija | Nav |

Izglītības un zinātnes ministre Anita Muižniece

Severs 67047935

edgars.severs@izm.gov.lv

1. Rīgas domes 2021. gada 12. maija lēmums Nr.594; Ministru kabineta rīkojuma projekts „Par nekustamā īpašuma Krišjāņa Barona ielā 99C, Rīgā, pārņemšanu valsts īpašumā un ieguldīšanu valsts sabiedrības ar ierobežotu atbildību „Kultūras un sporta centrs „Daugavas stadions”” pamatkapitālā” (22.07.2021; prot. Nr. 27 15.§; VSS-700). [↑](#footnote-ref-1)
2. Vienošanās Nr.1 pie 2020. gada 16. janvāra līguma Nr. 2019/2020/5 par Latvijas Basketbola savienības Sporta halles jaunbūves un tai piegulošās teritorijas labiekārtojuma būvprojekta izstrādi [↑](#footnote-ref-2)